cyanic-selkie/wikianc huggingface dataset:
Jasper Johns
1958. aasta näitus
1954. aastal nägi Johns unenägu, kus ta maalis Ameerika Ühendriikide lippu. See inspireeris teda looma vahamaali "Lipp" ("Flag"), mis oli esimene teos Johnsi pikas lippude seerias. Tema kunst kogus vaikselt populaarsust, kuid päris tippu viis teda üks õnnelik juhus. Rauschenberg ja Johns elasid samas majas ning Rauschenbergi külastas ühel päeval mõjukas kunstikaupmees Leo Castelli. Kuuldes, et Johns on samas majas, soovis Castelli näha ka tema loomingut, sest ta oli just näinud ühte tema teost New Yorgi Juudi Kunstimuuseumi grupinäitusel. Johnsi teosed avaldasid Castellile muljet ning ta soovis, et Johns korraldaks tema galeriis isikunäituse.
1958. aastal korraldatud Johnsi näitus sai legendaarseks. New Yorgi moodsa kunsti muuseum ostis näituselt tervelt 3 maali. Sellel ajal oli kõige populaarsemaks kunstivooluks abstraktne ekspressionism, kuid Johnsi maalid olid risti vastupidised nii stiili kui ka eesmärgi poolest. Abstraktse ekspressionismi esindajad olid näiteks Jackson Pollock, Mark Rothko ja Willem de Kooning. Maalidele läheneti spontaanselt, dramaatiliselt ja jõuliselt ning elavate värvide kasutusega. Eesmärgiks oli väljendada kunstnike sisemaailma. Johns aga lähenes kunstile külmalt ja emotsioonita, kujutades igapäevaasju ja sümboleid, mida kõik teavad. Teostes puudus kunstniku eneseväljendus või arvamus. Johnsi teosed aitasid vähendada abstraktse ekspressionismi dominatsiooni ning ta rajas teed uutele kunstivooludele nagu popkunst, minimalism ja kontseptualism.
Edasine karjäär ja elu
Johnsi karjääri võiks jagada kaheks: periood, kus ta tegi koostööd kunstnik Robert Rauschenbergiga ja periood ilma Rauschenbergita. 1955 kuni 1961 oli tal Rauschenbergiga väga lähedane ja romantiline suhe, nad vahetasid tihti ideid ja aitasid üksteisel kunsti luua. Rauschenberg oli samasugune innovaator nagu Johns ning nende mõju üksteisele oli kindlasti väga suur. Kuid 1961. aastal lõppes nende suhe teadmata põhjustel. Johns on ise väitnud, et nad lihtsalt kasvasid lahku. Koostöö lõppemisest hoolimata jätkasid mõlemad kunstnikud edukat karjääri, kuid arenesid erinevas suunas. Rauschenbergi teosed muutusid järjest poliitilisemaks, samal ajal kui Johns pöördus üha rohkem sissepoole, pöörates mitte mingit tähelepanu aktuaalsetele probleemidele. Ta arvas, et tema teosed ei suudaks nagunii parandada maailma probleeme.
1970ndatel liikus Johns abstraktsuse poole, kasutades palju cross-hatched (erinevatel nurkadel paralleelsete joonte kogumikud) mustrit ning eksperimenteerides värvidega. 1970. aastate lõpust liikus Johns uuesti figuratiivse kunsti poole. Järjest vanemaks saades on tema teostes näha ka autobiograafilisi märke, nt töös "Mirror’s Edge" (1992) on näha tema vanaisa maja plaani. Lisaks maalidele on Johns teinud ka skulptuure, näiteks üks tema kuulsamaid töid on pronksi valatud kaks õllepurki ("Painted Bronze II: Ale Cans" 1960). Samuti tegi ta koostööd näiteks Andy Warholi ja kirjanik Samuel Beckettiga. Enda loomingus ei soovinud Johns väljendada kindlat sõnumit, vaid ta tahtis, et vaatajad ise analüüsiksid ja leiaksid sõnumi.
Andamanid ja Nicobarid
Rahvastik
Piirkonna elanikkonna enamuse moodustavad uusasukad. Võrreldes 1981. aastaga, mil saartel loendati 188 000 elanikku, on rahvaarv India aladelt toimunud immigratsiooni toel kahekordistunud. Kõneldakse hindi, bengali ja tamili keelt ning põliskeeli.
Jasper Johns
Edasine karjäär ja elu
Johnsi töid on esitletud üle maailma. 1988. aastal autasustati teda ka Veneetsia Biennaali Grand prix’ auhinnaga. Sellegipoolest ei soosi kriitikud alati tema töid, kuid ta on armastatud kollektsionääride seas. Tema teoste hinnad võivad oksjonitel tihti mitmekümnetesse miljonitesse ulatuda, näiteks 2014. aastal müüdi tema teos "Flag" (1983) 36 miljoni dollari eest. Alates 1998. aastast elab Johns Sharoni linnas Connecticuti osariigis, kus asub ka tema ateljee. 2011. aastal autasustati teda Ameerika Ühendriikide Presidendi Vabadusmedaliga, mis on kõrgeim USA-s tsiviilisikutele antav autasu.
Andamanid ja Nicobarid
Põlisasukad
Andamani saartel on säilinud neli negriidsesse rassi kuuluvat hõimu: suurandamanid, onged, džarauad ja sentinelid (üldnimetus: andamanid). Nicobari saarel elab kaks mongoliidset hõimu: šompenid ja nikobarid. Pool territooriumist on biosfääri reservaadina kaitse all, hõimusid ähvardab väljasuremine ja nendega ühenduse pidamine on seadusega piiratud. Nikobarid on ainsad, kelle arv ulatub kümnetesse tuhandetesse, ülejäänud hõimude arvukus kõigub eri andmetel mõnekümne ja mõnesaja vahel.
Jasper Johns
Loomingu motiivid ja tehnikad
Jasper Johnsi loomingu kõrghetked jäid 1950. aastate teise poole ja 1960. aastate algusse (sh 1958. aasta näitus). Johnsi esimest isikunäitust on nimetatud ka abstraktse ekspressionismi surmaks, kuigi tegelikkus nii dramaatiline polnud – nii Willem de Kooningil kui ka teistel selle stiili esindajatel oli ka pärast Johnsi näitust edukas karjäär. Näitusel olid teosed tuttavatest sümbolitest – Ameerika lipud (nt "Flag" 1958), numbrid (nt "White numbers" 1958), märklauad (nt "Target with Four Faces" 1955). Nagu ta ise on öelnud: "Asjad, mida mõistus juba teab." Ta maalis need ajalehtedele iidses enkaustika stiilis, kus värv segatakse soojendatud mesilasvahaga. Segu kuivab väga kiiresti ning nii jääb maalile ka täpsed pintslijäljed.
Andamanid ja Nicobarid
Põlisasukad
Negriidsed hõimud on saartel elanud 15 000 – 60 000 aastat ning nad on säilitanud nomaadse või poolnomaadse eluviisi küttide ja korilastena. Mongoliidsed hõimud on saartele saabunud mõni tuhat aastat tagasi Malai ja Birma rannikult. Šompenidki elatuvad küttimisest ja korilusest, nikobarid aga on põlluharijad ja suurem osa neist on vastu võtnud ristiusu.
Nooleotsa jaoks vajaminevat rauda võetakse vrakkidest. Põlisasukate elu on uurinud Ratan Chandara Kar.
Džarauad
Džarauad on traditsiooniliste ravimitega turgutanud ühte Port Blairi vanglast põgenenut. Nemad ja ka teised põlisasukad korraldavad sisserännanute kodudesse rüüsteretki. Džarauasid elab saartel 2017. aasta seisuga umbes 400. Pärast sisserännanutega suhtlemist on džarauad nakatunud leetritesse, mumpsi, hepatiiti, nakkuslikku silmapõletikku ja mitmesugustesse nahahaigustesse. Lisaks on suurenenud haigestumus vaimuhaigustesse, hambahaigustesse ja kõrgvererõhktõppe. Nad on hakanud kandma riideid, eriti punaseid. Kokkupuude sisserännanutega on muutnud džarauad sõltuvaks tubakast ja keedetud söökidest ning elavdanud inimkaubandust ja prostitutsiooni. Nad suitsetavad merekarbist valmistatud piipu. Džarauad usuvad, et sisserännanute haiglates pole võimalik surra. Saare üks peamisi atraktsioone on džarauade jälgimine paatidest ja bussidest kohalike turismiettevõtete vahendusel. Džarauad elavad ligikaudu 1000 ruutkilomeetril. Elupiirkonna sisse jääb Andamani saare peamine maantee Andaman Trunk Road. Džarauad lasevad Andaman Trunk Roadil sõitvaid busse metsast nooltega. Maantee avatakse ja suletakse liiklusele iga päev kindlal kellaajal. Džarauadel on oma emakeel. Nad söövad mett, molluskeid, kalu, sealiha ja suuri sisalikke.
Jasper Johns
Loomingu motiivid ja tehnikad
Kuigi Jasper Johnsi peetakse enamjaolt popkunsti ja uusdadaismi kunstnikuks, tõid 1970ndad tema loomingusse ka abstraktseid jooni. Ta hakkas kasutama palju cross-hatched mustrit, sest see väljendas korduvust, obsessiivsust, korda ja tähenduse puudumist – kõik väärtused, mis Johnsile meeldivad. Antud mustri inspiratsiooni leidis ta Edvard Munchi maalis "Autoportree. Kella ja voodi vahel", kus voodil näeb sarnast mustrit. Johns tundis kunstiajalugu väga hästi ning leidis sealt tihti inspiratsiooni. Juba tema varased maalid ja skulptuurid olid mõjutatud Marcel Duchampi ready-made loomingust. Ka Johnsi vanemas eas võib näha näiteks Picasso mõjutusi 2000. aastate alguse "Bushbaby" seerias ning 2012. aasta seeria "Regrets" sai üldse alguse Lucian Freudi fotost (fotograafiks John Deakin). Kuid Johns ei laena vaid teistelt – ta kasutab tihti samu teemasid ja sümboleid ka mitukümmend aastat hiljem. Näiteks tema kuulsas töös "The Seasons: Spring, Summer, Fall, Winter" (1987) on lisaks muule paista ka Ameerika lippu. Veel juba mainitud teemadele kohtab Johnsi teostes ka tihti söömisriistu, sest nendega saab lõigata, mõõta, segada, tarbida – loomine ja hävitamine rituaalsel viisil. Lisaks on Johns uurinud keha kokkupuudet lõuendiga, nt töös "Painting Bitten by a Man" (1961) on näha Johnsi hambajälgi. Samuti võib näha tema loomingus näotuid inimfiguure ja skelette (eriti vanemas eas). Nagu üht tema lemmikkunstnikku Edvard Munchi, on ka teda vanemas eas hakanud järjest enam huvitama elu ja surma suhe.
Andamanid ja Nicobarid
Sentinelid
Sentinelid elavad Põhja-Sentineli saarel.
Jasper Johns
Loomingu tähendus
Jasper Johnsi looming on tema terve karjääri jooksul tekitanud palju diskussiooni selle tähenduse üle. Johns ise on tagasihoidlik ja napisõnaline, eriti enda loomingu suhtes. Tema ilmselt kõige kuulsamate ja ikoonilisemate lipumaalide osas on ta vaid väitnud, et nägi unes neid maalimas ja sellest tuligi idee. Teoste vaatlejad on aga leidnud nendes igasuguseid tähendusi ning Johnsi tagasihoidlikkus muudab asja müstilisemaks ja kaasahaaravamaks. On arvatud, et Ameerika lipu maalimine on kriitika külma sõja või Eisenhoweri-aegse imperialismi vastu. Teised on eeldanud, et see on tautoloogiline ülesanne eraldada lipp kontekstist. On ka põhjendatud, et kuna lipp on lame objekt, siis selle maalimine vastab modernistliku kunsti poolt püüeldud "lamedusele" ehk illusoorse sügavuse puudumisele. Või maalil puudubki tähendus ning tähenduse puudumine on ka omaette tähendus. Populaarne väide on ka see, et see on irooniline austusavaldus Ameerika iseseisvussõja seersant William Jasperile, kelle järgi Jasper Johns oli nime saanud. William Jasper läks ajalukku sellega, et hoidis lahingu ajal rügemendi lippu üleval, kuni parandati lipumasti, mis oli vahepeal lahingu käigus katki läinud.
Andamanid ja Nicobarid
Ajalugu
Suurandamanid, onged ja džarauad on sõdinud inglastega.
Jasper Johns
Loomingu tähendus
Johnsi jaoks on kunsti loomine sama loomulik kui hingamine – ta on öelnud, et alustas joonistamist 3-aastaselt ning pole siiani veel lõpetanud. Kuid tema teostest võib tihti välja lugeda külma emotsionaalsust, eraldatust. Psühhoanalüütiliselt võib öelda, et Johnsi üksik lapsepõlv väljendub tema teostes. Kuid Johns ise pole enda teoste autobiograafilistest väljendustest ega tähendusest üldse eriti midagi rääkinud. Johnsi suhtumist näitab hästi näiteks tema naljatlev väide, et mitmetest raamatutest, mis on tema kunstist kirjutanud, tema lemmik on jaapanikeelne raamat. Seda sellepärast, et ta ei oska seda lugeda. See aga ei tähenda, et ta vihkaks interpretatsioone enda teostest. Otse vastupidi – teda huvitab teadmise ja taju suhe ning uued vaatajad, kes ei tea Johnsi kohta võib-olla mitte midagi, võivad avastada hoopis uusi ja tähtsaid kogemusi tema teostest, sest nad pole mõjutatud eelnevatest teadmistest.
Andamanid ja Nicobarid
Ajalugu
1896. aastal rajasid inglased Port Blairi kivist vangla, kus hoiti India iseseisvusaktiviste ja teisi ohtlikke kurjategijaid.
26. detsembril 2004 leidis India ookeanis aset maavärin, mille tugevuseks mõõdeti 9,0 palli Richteri skaala järgi. Tekkinud 10-meetrise hiidlaine tagajärjel said saared tugevasti kannatada, hukkus tuhandeid inimesi. Sündmuse tagajärjel muutus saarte arv. Küttidest ja korilastest põlisrahvad hiidlaines teadaolevalt väga ei kannatanud.
Välislingid
🇮🇳
Goa osariik
Goa on pindalalt India väikseim osariik.
Goa oli 1510–1961 Portugali asumaa. India osariigiks sai ta 1987.
Välislingid
🇮🇳
Kutse tantsule nr 3
"Kutse tantsule nr 3: Mis värvi on armastus" on tantsumuusika kogumikalbum, mille andis välja plaadifirma Aidem Pot 1996. aastal.
Mina ja George
"Mina ja George" on ansambli Vennaskond album, mis ilmus 1996. aastal.
Avatud süsteem
Avatud süsteem (ka avasüsteem) on termodünaamiline süsteem, millel on ümbritsevaga nii energia- kui ka ainevahetus.
Avatud süsteemiks on näiteks iga elusorganism, sealhulgas inimene.
Eesti Mereakadeemia
Eesti Mereakadeemia (EMERA) on Tallinna Tehnikaülikooli struktuuriüksus, ainus merendusalast rakenduskõrgharidus-, magistri- ja doktoriõpet andev ning erialaseid uuringuid viljelev kompetentsikeskus Eestis.
1. jaanuaril 2017 sai TTÜ Eesti Mereakadeemia üheks viiest TTÜ teaduskonna tasandi struktuuriüksusest.
Juhid
Rektorid:
Direktorid:
Erialad
Rakenduskõrgharidus:
Magistriõpe:
Doktoriõpe:
Merehariduse algusest ja arengust Eestis
pisi|[[Tuukri tänava hooned ja Uus-Sadama tänav 14 Tallinna Merekooli hoone Tallinnas]]
Esimene merealane kool Eestis asutati 1715. aastal Tallinnas, hiljem tekkis kool ka Narvas. Neis nn arvutuskoolides õpetati madruseid ja laevaehitajaid, üheks õppeaineks oli navigatsioon.
1880. aastal asutati Tallinnas kool sadamatehase ja töökoja töötajate lastele, kooli paremad lõpetajad said õiguse töötada laevadel tüürimeestena. Hoogsalt asutati Eestis merekoole 19. sajandi teisel poolel – esimesena alustas tööd Heinaste merekool (1864–1916), kus õppekeelteks olid eesti, vene ja läti keel.
Järgnesid merekoolid Narvas (1873–1918), Paldiskis (1876–1916), Käsmus (1884–1931), Kuressaares (1891–1915, 1919–1928, 1942–1944), Pärnus (1919–1922, 1945–1989).
Mereharidus Tallinnas 1919–1944
Merekool loodi seltsi "Laevandus" eestvõttel, kooli esialgne asukoht oli Meremeeste Kodu hoones Uus-Sadama tänav 14. Tallinna Merekool, kelle järglaseks on TTÜ Eesti Mereakadeemia, asutati ühe navigatsiooniklassina 1919. aastal. Samaaegselt avati Tallinna Tehnikumi juures laevamehaanikute klass, millest 1920. aastal kujunes Tallinna Laevamehaanikute Kool ja mis 1935 liideti Tallinna Merekooliga.
Mereharidus Tallinnas 1945-1991
pisi|[[Estonia puiestee 10 hoone Tallinnas]] Pärast Teist maailmasõda oli Eestis neli mereharidust andvat asutust, kus õppekeeleks oli valdavalt vene keel.
1970. aastatest alates oli Tallinnas, Vana-Posti tänav 7 hoones ka Eesti Kalatööstusliku Tootmiskoondise Ookean Tallinna Merekool, kus valmistati ette reakoosseisu Eesti Kalatööstuse Tootmiskoondise Ookean kalalaevastikule.
pisi|[[Luise tänav 1/3 "Kilukooli" hoone (vasakul) Tallinnas]]
Pärast Teist maailmasõda tegutses Tallinna merekool endise Tallinna Linna Tütarlaste Kommertsgümnaasiumi hoones Estonia puiestee 10. See oli poolsõjaväelise korraga NSV Liidu Merelaevanduse Ministeeriumi keskeriõppeasutus – Tallinna Merekool, kus koolitati kaubalaevastiku meremehi: laevajuhte, mehaanikuid ja radiste, hiljem ka laevaelektrikuid.
1945. aastal asutati Tallinna Merekalandustehnikum, mis 1956 nimetati ümber Tallinna Kalandustehnikumiks, 1965 Tallinna Kalatööstuslikuks Merekooliks ja 1989 Tallinna Merekolledžiks.
Nõukogude okupatsiooni perioodil 1945–1991 kuulusid Eesti merekoolid NSV Liidu ühtsesse mereharidussüsteemi ja seetõttu anti Eestis mereharidust valdavalt vene keeles.
Merehariduse korraldamine pärast taasiseseisvumist
pisi|püsti|Koolihoone Lasnamäel 1994–2012 Seoses taasiseseisvumise järgsete majanduslike, ühiskondlike ja poliitiliste muudatustega tuli üle vaadata senine merehariduse korraldus. Taasiseseisvunud Eestis sai õppekeeleks taas eesti keel.
1991. aastal likvideeriti Pärnu Merekool, kus valmistati ette reakoosseisu (madrused, motoristid) kaubalaevastikule ja 1993. aastal Tootmiskoondise Ookean kalatööstuse merekool, kus valmistati ette reakoosseisu kalalaevastikule.
1990ndate algul andsid Tallinnas mereharidust veel kolm õppeasutust: 1992. aastal moodustati nende baasil ühtne Eesti Merehariduskeskus.
1994. aastal andis Eesti Merelaevandus Merehariduskeskusele üle uue hoone Lasnamäel (Mustakivi tee 25).
1999. aastal nimetati Eesti Merehariduskeskus ümber Eesti Mereakadeemiaks.
2006. aasta sügisel avati mereakadeemias magistriõpe.
2009. aastal kolis Mereakadeemia juhtkond Lasnamäelt Kopli poolsaare tippu aadressil Kopli 101 asuvasse hoonesse. Järgnesid merendusteaduskond ja täiendusõpe Luise tänava hoonest ning 2012. aastal laevandusteaduskond, mehaanikateaduskond ja muud tugistruktuurid Mustakivi tee hoonest. 2015. aasta kevadel toimusid viimased tunnid Mustakivi tee õppehoone hoovipealsetes laborites.
Eesti Mereakadeemia liitmine Tallinna Tehnikaülikooliga
1. augustil 2014 liitus Eesti Mereakadeemia Tallinna Tehnikaülikooliga kolledži staatuses ja kannab sellest ajast uut nime TTÜ Eesti Mereakadeemia. Liitumisel TTÜ-ga tuli eraldada Eesti Mereakadeemiast kutseõppeosakond. Sellest sai iseseisev õppeasutus nimega Eesti Merekool, mis asus Kopli 101 hoovipealsesse õppehoonesse. Ühinemisleping allkirjastati sama aasta 23. aprillil.
1. jaanuaril 2017 sai TTÜ Eesti Mereakadeemia üheks viiest TTÜ teaduskonna tasandi struktuuriüksusest. Liitumisel nimetati endine TTÜ Kuressaare Kolledž TTÜ Eesti Mereakadeemia Kuressaare keskuseks. TTÜ Väikelaevaehituse kompetentsikeskus (SCC) jätkas oma endise nimega.
Kuressaare keskuste ajaloost
Kuressaares tegutses merekool alates 1891. aastast mõningate vahepausidega kuni 1944. aastani.
1991 – Saare ja Hiiu maavalitsus asutasid iseseisva uurimisasutusena Saarte Instituudi, seades põhikirjalisteks eesmärkideks uuringute läbiviimise saartele spetsiifilistes küsimustes, teadustulemuste rakendamise saarte eripära säilitamiseks, taastamiseks ja arendamiseks ning võimekate teadushuviliste spetsialistide rakendamise saarte kultuurielu arendamise huvides.
[...]
2014 – avati kompetentsikeskus, kolledž tähistas oma 15. aastapäeva uuel aadressil Tallinna 19, elektroonsete süsteemide ja väikelaevaehituse õppekavad ühendati meretehnika ja väikelaevaehituse erialaks.
2017 – TTÜ Kuressaare Kolledž liideti Mereakadeemia koosseisu. Liitumisel nimetati endine TTÜ Kuressaare Kolledž TTÜ Eesti Mereakadeemia Kuressaare keskuseks. TTÜ Väikelaevaehituse kompetentsikeskuse (SCC) nimi jäi endiseks.
2021 – TTÜ Kuressaare Kolledž viidi Mereakadeemia koosseisust Inseneriteaduskonna alla, kus jätkub õppetöö kahel erialal kaugõppes ning teadus- ja arendustöö Väikelaevaehituse kompetentsikeskuses.
Tõugu mõis
Tõugu mõis (saksa keeles Taugupäh) oli Tatruse mõisa karjamõis Haljala kihelkonnas Virumaal, tänapäeva Varangu küla lähedal Haljala vallas   Lääne-Virumaal.
Vanaküla mõis
Vanaküla mõis (saksa keeles Wannaküll) oli Vanamõisa mõisa karjamõis Haljala kihelkonnas Virumaal, tänapäeva Vanamõisa küla lähedal Haljala vallas   Lääne-Virumaal.
Kutse tantsule nr 4
Kutse tantsule nr 4, alampealkirjaga "Kolm kaunist sõna", oli Vello Orumetsa lugusid sisaldav plaat seerias "Kutse tantsule".
Plaadi andis 1997. aastal välja Aidem Pot.
Utria juga
pisi|260px|Utria juga 1905 aastal Kotšnevi lossipargi osana pisi|260px|Utria juga 2008 Utria juga (ka: Udria juga) asub Utria külas Narva-Jõesuu linnas Ida-Virumaal.
Juga toitub Utria ojast, mida kutsutakse ka Utria hiieojaks.
1901. aastani töötas Utria ojal joa kõrval Udria vesiveski. Veskilüüs, kanal ja hooned jäid joast paremale. Vesiveski lammutati Kotšnevi pargi laiendamisel.
Ojasuudme lähedal asuvad Utria panga kaks paljandit: jõesuudmest vasakule jääb otse ürgoru kaldalt algav Utria savikallas ja paremale veidi kaugemal asuv Utria kõrgekallas.
Keskkonnaseire
Eestis korraldab riiklikku keskkonnaseiret Kliimaministeerium keskkonnaseire seaduse alusel.
Keskkonnaseire eesmärgid
Keskkonnaseire seaduses määratletakse ka keskkonnaseire eesmärgid. Need on:
Keskkonnaseire struktuur
Keskkonnaseire protsessi saab esitada skeemina:
Keskkond (või keskkonna objekt) -> parameetrite mõõtmine erinevate alamprogrammide kaudu -> andmete kogumine ja edastamine -> andmete analüüsimine ja esitamine, prognoosimine.
Keskkonnaseire tasandid
Eestis võib keskkonnaseiret selle korraldaja järgi liigitada kolmeks :
Riiklik keskkonnaseire on riigieelarvest ja rahvusvaheliste koostööprogrammide kaudu finantseeritav seire, mis keskendub vee- ja õhukvaliteedi ning eluslooduse muutuste jälgimisele. Riikliku keskkonnaseire läbiviimise aluseks on riikliku keskkonnaseire programm, mille iga-aastase mahu (seiretööd, seiretööde teostajad ja maksumus) kinnitab keskkonnaminister oma käskkirjaga.
Kohaliku omavalitsuse keskkonnaseiret finantseeritakse kohaliku omavalitsuse eelarvest, riigieelarvest sihtotstarbeliste eraldiste kaudu ja/või rahvusvaheliste koostööprogrammide kaudu. Kohaliku omavalitsuse seire tugineb omavalitsuse keskkonnakorralduse kavadele ja võiks eelkõige olla suunatud kohaliku tähtsusega ning piirkonnale iseloomulike keskkonnaprobleemide mõju jälgimisele elukeskkonnale, eluslooduse mitmekesisusele, inimtervisele.
Ettevõtted võivad keskkonnaseiret teostada vabatahtlikult oma tarbeks, jälgimaks ettevõtte tegutsemisega kaasnevat keskkonnamõju. Ettevõtted on kohustatud teostama keskkonnaseiret keskkonnalubades või keskkonnaressursi kasutusloas toodud keskkonnanäitajate osas ning lubades ettekirjutatud mahus. Viimasena nimetatud juhul kuuluvad ettevõtte seire andmed avalikustamisele. Oma eelarvest vabatahtlikult tehtud keskkonnaseire tulemusi ettevõtted avalikustama ei pea ja nende tulemusi ei saa kasutada ettevõtte vastu. Ettevõte esitab keskkonnaseire andmed keskkonna- või ressursikasutuse loa andjale, kelleks on Keskkonnaamet.
Riiklik keskkonnaseire programm
Riiklik keskkonnaseire peab lähtuma riikliku keskkonnaseire programmist. Riiklik keskkonnaseire programm peab sisaldama :
Allprogrammide läbiviimine toimub vastavuses riikliku keskkonnaseire allprogrammide teostamise korrale. Ettevõtte seire ja kohaliku omavalitsuse seire jaoks sellised üldised õigusaktid puuduvad, millega kehtestataks ühtne kord ja seiratavate valdkondade valim kogu seire tasandi ulatuses.
Andmete avalikustamine
Keskkonnaseire käigus saadud andmed avalikustatakse avaliku teabe seaduses, keskkonnaregistri seaduses, keskkonnaregistri pidamise täpsustatud korras ning keskkonnaregistri andmete paberkandjal avalikustamise mahtu ja sagedust reguleeriva määrusega kinnitatud moel.
Tõrvajõe juga
thumb|350px|Tõrvajõe juga 2007 kevadel Tõrvajõe juga asub Tõrvajõe külas Narva-Jõesuu linnas Ida-Viru maakonnas.
Juga toitub Tõrvajõest. Tõrvajõel on enne põhiastangut, mille kõrgus on kuni 2,5 m, kolm väiksemat astangut, mille kõrgus ei küündi üle 0,5 m. Tõrvajõe joa astang on võetud kaitse alla. Juga kannatab kuivadel perioodidel veepuuduse all.
Tõrvajõgi voolab peale joast laskumist Tõrvajõe kanjonis, kuni väljub madalikule.
Ballon d'Or
pisi|2000. aastal [[Luís Figole antud Kuldpall]] Ballon d'Or (eesti keeles mööndav Kuldpall) on jalgpalliauhind, mida antakse Euroopa aasta parimale jalgpallurile alates 1956. aastast. Tunnustuse algatas prantsuse jalgpalliajakiri France Football.
Euroopa aasta jalgpalluri valivad UEFA liikmesriikide klubides mängivate jalgpallurite seast igal aastal Euroopa jalgpalliajakirjanikud. 1995. aastani pidi see jalgpallur olema eurooplane.
2010. aastal ühendati Euroopa aasta jalgpalluri ja FIFA aasta jalgpalluri aunimetus ning edaspidi sai maailma parim jalgpallur auhinna FIFA Ballon d'Or. 2016. aastal otsustasid France Football ja FIFA need uuesti lahutada.
pisi|1971. aastal [[Johan Cruijffile antud Ballon d'Or]]
Urjala vald
Urjala vallas on 5465 elanikku; valla pindala on 505,37 km², millest 30,29 km² on veega kaetud. Asustustihedus on 11,5 inimest/km².
Urjala naabervallad on Forssa, Humppila, Kalvola, Kylmäkoski, Punkalaidun, Tammela, Vammala ja Vesilahti.
Euroopa torn
Euroopa torn (leedu keeles Europos bokštas) on 129 m kõrgune hoone Vilniuses Šnipiškėse linnaosas. See on Baltimaade kõrgeim hoone. Euroopa torni projekteeris Audrius Ambrasase arhitektibüroo. Hoone avati ametlikult 1. mail 2004 seoses Leedu ühinemisega Euroopa Liiduga.
Torni tipus asub vaateplatvorm, mis on avatud pühapäeviti.
Alexander Frick
Aastast 1929 töötas ta Liechtensteini maksuametis ja nimetati 1936. aastal selle ametkonna juhiks. Maksuameti juhatajaks jäi ta oma peaministriks nimetamiseni sügisel 1945.
Lisaks teenistusele riigiametis oli Frick aktiivne ka ühiskondlikus elus. 1931. aastal asutas ta Liechtensteini esimese skaudiühingu, millest kujunes hiljem välja kohalik skaudi- ja gaidiorganisatsioon Pfadfinder und Pfadfinderinner Liechtensteins. Aastatel 1935–1937 oli ta ühtlasi Liechtensteini rahvusliku olümpiakomitee liige.
Pärast doktor Josef Hoopi valitsuse tagasiastumist 3. septembril 1945 valiti samuti Progressiivsesse Kodanikeparteisse kuuluv Frick Maapäeva poolt riigi uueks valitsusjuhiks. Välispoliitikas toetas Frick peaministrina senisest veelgi tihedamat koostööd Šveitsiga, sisepoliitikas pööras suurt tähelepanu natsionaalsotsialistlikult meelestatud jõudude kõrvaldamisele aktiivsest poliitikast ja arendas riigi sotsiaalsüsteemi.
Tema valitsuse ajal kehtestati 1952. aastal riiklik vanadus- ja pensionikindlustus. 1957. aastal hakati maksma lastetoetusi ja 1958. aastal kodutoetusi. Aastal 1959 seati sisse invaliidsuskindlustuse süsteem.
Aastal 1961 sai ta Fribourgi Ülikooli audoktori kraadi rakendusliku geograafia alal.
Pärast valitsusjuhi ametist lahkumist 16. juulil 1962 jätkas Frick tegutsemist poliitikas. Aastatel 1966–1970 oli ta Liechtensteini Maapäeva president ja 1970–1974 asepresident.
Alexander Fricki ja tema abikaasa Hildegardi poeg Hansjörg Frick on samuti olnud poliitikas tegev, kuuludes aastatel 2001–2005 Liechtensteini valitsusse.
Hüdroloogia
pisi|300px|Veeringe skeem Hüdroloogia (vanakreeka sõnadest hydōr 'vesi' ja logos 'mõiste, õpetus') on teadus, mis uurib Maa ja teiste planeetide vee liikumist, jagunemist ja kvaliteeti, kaasa arvatud veeringet, vee ressursse ja keskkonna veevarude haldamist. Teadlast, kes selle teadusharuga tegeleb, nimetatakse hüdroloogiks.
Ajalugu
Inimesed on teinud püüdeid suunata vee liikumist üle mitme tuhande aasta. Näiteks juba 4000 aastat eKr ehitati Niilusele vesiehitisi, et jõe vett suunates suurendada saagikust ja parandada maa viljakust. Mesopotaamia linnad kaitsesid end üleujutuste eest kõrgete muldvallidega. Vanad kreeklased ja roomlased ehitasid akvedukte ning Vana-Hiinas rajati niisutus- ja üleujutuskaitsevõrke.
Marcus Vitruvius kirjeldas esimesel sajandil eKr veeringeteooriat, kus sademed langevad mägedele ning läbides Maa pinna tekitavad ojad ja allikad. Teaduslikumat lähenemist kasutades kirjeldasid nii Leonardo da Vinci kui ka Bernard Palissy teineteisest sõltumatult tänapäeval tuntud veeringet. Alles 17. sajandil hakati leidma hüdroloogiliste muutujate väärtusi.
Moodsa hüdroloogia rajajad olid Pierre Perrault, Edme Mariotte ja Edmond Halley. Mõõtes sademeid, äravoolu ja äravooluala, näitas Perrault, et sademetest piisab Seine’i jõe varustamiseks. Mariotte kasutas vee voolukiiruse ja jõe ristlõike pindala mõõtmeid, et arvutada Seine'i jõe äravool. Halle näitas, et Vahemerest aurustub vesi sinna sissevoolavate jõgede veehulga arvelt.
18. sajandil hüdroloogia arenes, kuna Daniel Bernoulli leiutas piesomeetri, Bernoulli lõi Bernoulli võrrandi ja Henri Pitot omakorda Pitot’ toru. 19. sajandil arenes põhjavee hüdroloogia ning avastati Darcy seadus, loodi Dupuit'-Thiemi kaevuvalem ja Hageni-Poiseuille' kapillaarsuse võrrand.
20. sajandil asendus empiirilisus regionaalsete analüüsidega. Valitsused algatasid hüdroloogilise uurimise programme. Tähtsamateks saavutusteks olid Leroy Shermani hüdrograaf, Robert E. Hortoni maasseimbumise teooria ja Charles Vernon Theisi põhjavee võrrand, mis kirjeldab kaevu hüdraulikat.
Tänu arvutite arengule ja geoinfosüsteemidele on alates 1950. aastatest hüdroloogiale lähenetud teoreetilisemalt kui varem.
Uurimisalad
Hüdroloogia keskseks teemaks on asjaolu, et vesi liigub läbi Maa erinevaid teid mööda ning erineva kiirusega. Veeringe kõige piltlikum näide on vee aurustumine ookeanist, mille järel tekkinud pilved liiguvad merelt maale ja tekitavad sademeid. Sademete vesi jõuab jõgedesse, järvedesse või põhjavette. Osa veest aurustub ning osa jõuab tagasi ookeani, lõpetades nii ka ühe tsükli. Vesi muudab ühe tsükli käigus mitu korda oma olekut.
Hüdroloogia uurib vee liikumist eri olekutes, vee liikumist ühe oleku kestel või lihtsalt kvantifitseerib vee kogused mingis olekus. Osa hüdroloogiast keskendub otseste mõõtmiste saamisele ning osa modelleerib protsesse, et teha ennustusi ja prognoose.
Imbumine
Sademete pinnasesse imbumine on hüdroloogias oluline teema. Mõnel juhul imab kuiv pinnas sademeid halvemini kui märg pinnas. Teatud olukordades on imbumist võimalik mõõta infiltromeetriga.
Pinnavee voolamine
Hüdroloogia uurib pinnavee voolamist ja lahustunud ainete liikumist. Vee liikumist suuremates jõgedes uurivad ka hüdraulika ja hüdrodünaamika.
Üks olulisemaid uurimisobjekte on pinnavee ja põhjavee vastastikune mõju. Tegemist on keeruliste protsessidega ja veehulga liikumine, kas põhjaveest pinnavette või vastupidi, sõltub paljudest sellistest muutujatest nagu põhjavee tase, pinnaveekogu põhja omadused jm.
Aurustumine ja sademed
Aurustumine on oluline veeringe osa. Seda mõjutab osaliselt õhuniiskus, mida on võimalik mõõta näiteks niiskusmõõturiga. Aurustumist mõjutab ka lume, rahe või jää olemasolu.
Sademete hulka on võimalik mõõta eri viisidel: sadeveemõõturi, radari või satelliitidega.
Kaugseire
Hüdroloogiliste protsesside kaugseire pakub eri tüüpi infot, näiteks pilvkatte, maapinna niiskuse või taimkatte kohta. Kaugseiret tehakse nii maapealsete sensorite kui ka satelliitidega.
Vee kvaliteet
Hüdroloogia uurib vees olevaid orgaanilisi ja mitteorgaanilisi ühendeid nii lahustunud kui ka sette kujul. Vee kvaliteeti mõjutab selles lahustunud hapniku reageerimine orgaaniliste ühenditega, aga mõjutavad ka muud keemilised reaktsioonid. Veeproovide võtmine on tihti automatiseeritud ja proovid analüüsitakse proovivõtmise kohas.
Statistiline hüdroloogia
Nende analüüside põhjal saavad insenerid ja majandusteadlased teha usutavaid riskihinnanguid. Vastavalt nendele on võimalik planeerida taristu arengut ja muid investeeringuid. Statistilist informatsiooni kasutatakse ka suurte tammide käitumiseeskirjade loomisel.
Modelleerimine
Hüdroloogiline mudel on lihtsustatud kujututis veeringi osast. Mudeleid kasutatakse peamiselt ennustuste tegemiseks ja hüdroloogiliste protsesside paremaks mõistmiseks. Eristatakse kaht peamist hüdroloogilist mudelit: andmetel põhinev ja protsessi kirjeldusel põhinev.
Praegused hüdroloogilised mudelid püüavad hõlmata kogu Maad ning annavad võimaluse paremini mõista hüdroloogiliste süsteemide käitumist.
Albrecht Mecklenburgist
thumb|Albrecht Mecklenburgist
Albrecht Mecklenburgist (saksa Albrecht von Mecklenburg; rootsi Albrekt av Mecklenburg), Mecklenburgi hertsogina Albrecht III (umbes 1338 – 31. märts või 1. aprill 1412) oli Rootsi kuningas aastatel 1364–1389 ja Mecklenburgi hertsog 1384–1412.
Põhja-Saksamaa Mecklenburgi hertsogkonna hertsog Albrecht sai Rootsi kuningaks seetõttu, et eelmine, Norra ja Rootsi kuningas Magnus IV oli Ida-Rootsis ning eriti suure hansalinnadest pärit saksa elanikkonnaga aladel ülimalt ebapopulaarne. Nende ja hansalinnade toetusel tungiski Albrecht 1363. aastal Rootsi ning purustas Magnuse väed. Järgmisel aastal krooniti ta Stockholmis liitlaste ja Rootsi magnaatidest koosneva Rootsi Riiginõukogu toetusel kuningaks.
Kuid Lääne-Rootsis jäid temavastased meeleolud püsima ning kui ta tahtis 1389. aastal korraldada läänistatud mõisamaade reduktsiooni, kukutati ta Taani kuninganna Margrete I kaasabil. Albrecht oli kuni 1395. aastani vangis, kust ta vabanes pärast lubadust, et ta kas loovutab endiselt temale alluva Stockholmi linna või maksab suure lunaraha. Et Albrechtil ei olnud kuskilt raha võtta, pidi ta linna 1398. aastal loovutama. Albrechti liitlasteks olid aga vitaalivennad, Hansa ja Saksa ordu, kes jätkasid Taani-vastast võitlust. Saksa ordul õnnestus enda võimu alla saada Ojamaa (Gotlandi) saar, mis anti nimeliselt Albrechti võimu alla. Taani sai selle tagasi alles 1408. aastal, kui maksis ordule ja Albrechtile suure rahasumma. Nii asendus Rootsi-Mecklenburgi unioon lõplikult Taanit, Rootsit ja Norrat ühendava Kalmari uniooniga. Albrecht säilitas aga kuni oma surmani võimu Mecklenburgi hertsogkonna üle.
Isoleeritud süsteem
Isoleeritud süsteem on termodünaamiline süsteem, millel puudub ümbritsevaga energia- ja ainevahetus.
Termodünaamika teise seaduse kohaselt ei saa isoleeritud süsteemi entroopia kahaneda.
Isoleeritud süsteemi mõistel on tähtis koht füüsika teoorias, nt. ideaalse gaasi teoorias. Püsivalt ja täiesti isoleeritud süsteeme reaalses maailmas ei pruugi esineda.
Popovka jõgi
Popovka jõe all võidakse mõelda mitut jõge:
Brian McKeever
Brian McKeever (sündinud 18. juunil 1979) on Kanada murdmaa- ja laskesuusataja.
Suusatamist alustas ta kolmeaastaselt, võistlema hakkas 13-aastaselt. 19-aastaselt hakkas ta Stargardti tõve tõttu nägemist kaotama. 2002. ja 2006. aasta paraolümpiamängudel osales ta nii murdmaa- kui laskesuusatamises. Esimestel mängudel võitis ta kaks kuldmedalit, hõbe- ja pronksmedali. 2006. aasta mängudel võitis ta kaks kulda ja ühe hõbeda.
Temast pidi saama esimene sportlane, kes võistleb samal aastal nii taliolümpiamängudel kui ka paraolümpiamängudel.
Meghalaya
Meghalaya on osariik India idaosas. Piirneb lõunas Bangladeshiga ning põhjas ja idas Assami osariigiga. Meghalaya tähendab sanskriti keeles pilvede kodu. See on India ja kogu maailma kõige vihmarohkemaid paiku, kus aastane sademete hulk võib paiguti ulatuda üle 1200 cm. Meghalaya on mägine, kõrgeim tipp Shillongi mägi kõrgub 1961 m üle merepinna. Sealseid subtroopilisi metsi iseloomustab suur elurikkus.
Meghalaya moodustati aastal 1972, kui Assami osariigist eraldati kaks piirkonda: Khasi Hills ja Jaintia Hills ning Garo Hills.
Enamiku rahvastikust moodustavad hõimud: suurim hõimugrupp on khasid, seejärel teiste seas garod ja pnarid. 2001. aasta rahvaloenduse andmetel on levinuim usund kristlus (70,25%, peamiselt presbüterlased ja katoliiklased. 13,27% on hindud, 4,27% moslemid ja 11,53% elanikkonnast tunnistab animistlikke usundeid.
Meghalayas kehtib matrilineaarne ehk naisliinis pärimisõigus, kus kogu vara pärib noorim tütar, kes jääb ka koju vanemate eest hoolitsema. Tütarde puudumisel võib perekond pärijanna adopteerida.
Välislingid
🇮🇳
Luce
Luce (vene keeles Люце) oli Saksimaalt Hassefeldest pärit aadlisuguvõsa.
Ajalugu
Luced olid pärit Saksimaalt Hasselfeldest. Johann Wilhelm Ludwig Luce (1756−1842) siirdus 1781. aastal Saaremaale. 1795. aastal omandas ta Püha Rooma keisrilt aadlitiitli ja 1797. aastal immatrikuleeriti Saaremaa rüütelkonda. Tema järeltulijad Saaremaaga seotuks ei jäänud, vaid siirdusid Venemaale, kus tegid karjääri riigi- ja sõjaväeteenistuses.
Saburthalo liin
Saburthalo liini jaamad:
Moby Dick (Ungari ansambel)
Moby Dick on ungari thrash metal-ansambel, mis moodustati 1979. aastal Sopronis. Tegutses aastatel 1980–98 ja tegutseb uuesti aastast 2002.
Load (Metallica)
"Load" oli USA hevibändi Metallica kuues stuudioalbum.
See ilmus 1996.
Lood
Kõikide lugude sõnad on kirjutanud James Hetfield.
Iseloomustus
Tegu oli bändi siiani kõige enam mainstream 'i kalduvama plaadiga, kus varasem metal oli asendunud peaaegu rock'n'roll 'iga.
Lugu "Hero of The Day" sai hitiks ja sellele tehti ka video.
Album aitas kindlustada bändi ülemaailmset kuulsust. Samas oli "Load" ja bändiliikmete muutunud imidž paljudele vanadele fännidele suureks šokiks, ehkki uusi toetajaid tuli ilmselt enam juurde kui vanu pettus.
Kontrabass
Kontrabass on keelpill, mis kuulub viiuli perekonda. Selles perekonnas on temast madalama kõlaga ainult octobass.
Kontrabass valmistatakse mitut liiki puidust: kõlakasti tagumine osa vahtrast, kõlalaud kuusest ja sõrmlaud eebenipuidust.
Nagu mitmeid teisigi keelpille, võib kontrabassi mängida kas poognaga või näppides (pizzicato). Orkestrirepertuaaris ja tangomuusikas on kasutusel mõlemad mängimisviisid. Džässmuusikas kasutatakse enamasti näppimist, välja arvatud mõned soolod, mida mängitakse poognaga. Teistes stiilides, kus kontrabass on kasutusel, teda valdavalt näpitakse.
Ajalugu
Ei ole kindel, kas kontrabass on viola da gamba perekonna või viiuliperekonna järeltulija – tal on mõlemale viitavaid tunnuseid. Pilli päritolu on ikka veel arutluse all ja väide, nagu pärineks kontrabass otseselt viola da gamba perekonnast, pole veel täielikult tõestatud. Üldiselt peetakse kontrabassi tänapäeval ainukeseks viola da gamba järglaseks.
Enne 20. sajandit oli paljudel kontrabassidel ainult kolm keelt, samas kui viola da gamba perekonna pillidel oli enamasti viis või kuus keelt ja viiuliperekonna pillidel neli. Kontrabassi proportsioonid erinevad viiuli ja tšello omadest, näiteks on kontrabass sügavam (kaugus kõlakasti pealmise ja alumise laua vahel on märksa suurem kui viiulil). Lisaks, kui viiuli õlad on pungis ja kumerad, siis kontrabassil on need kumerused justkui ära lõigatud ja kõlakast kumerdub laugemalt, nagu viola da gamba laadsetel pillidel. Selline kõlakasti kuju kergendab mängimist moodsa tehnikaga. Ajalooliselt sarnanesid kontrabassid selles osas siiski rohkem viiuliga. Kontrabass on ainuke kaasaegne poogenkeelpill, mille keeled häälestatakse üksteisest kvartide, mitte kvintide kaugusele.
Ehitus
Kontrabassi kujundust ei ole erinevalt viiuliperekonna pillide kujundusest tegelikult kunagi täielikult standarditega kindlaks määratud. Laias laastus on kontrabassi välisele kujundamisele kaks lähenemist: viiuli kuju ja viola da gamba kuju. Kolmas, vähem tuntud kuju on busetto. Väga harva on kontrabass kitarri- või pirnikujuline. Kontrabassil on mitmeid osi, mis sarnanevad viiuli omadega: roop, f-avad, keelehoidik, tigu ja kõlapulk.
Kindlaksmääratud standardite puudumine tähendab seda, et eri kujundusega kontrabassid võivad üksteisest kõla ja väljanägemise poolest väga erineda.
Kontrabassi sõrmlaual ei ole krihve, nagu viiulilgi.
Carmen Electra
pisi|Carmen Electra (2013) Carmen Electra; kodanikunimega Tara Leigh Patrick (sündinud 20. aprillil 1972) on Ameerika Ühendriikide poplaulja, modell ja näitleja.
Carmen Electra sai tuntuks ajakirjas Playboy poseerimisega ning teda on nimetatud seksisümboliks.
Ta on osalenud MTV saates "Singled Out" ja teleseriaalis "Baywatch". Ta on mänginud filmides "Scary Movie", "Date Movie", "Epic Movie", "Meet the Spartans" ja "Disaster Movie".
Aadlikroon
pisi|Saksamaa, Poola ja Venemaa põlisaadlikukroon pisi|Balti parunikroon (kahe pärliga) Aadlikroon on aadliseisust sümboliseeriv kroon.
Saksamaa tituleerimata aadlil on see pärlite ja kalliskividega kaunistatud võru, millel on ülal kaheksa sakki, millest viis on nähtaval. Keskmised ja välimised sakid on kujundatud lehtedega, teised kannavad pärleid (Baieris ja Württembergis olid lehtede asemel sageli pärlid). Sellist krooni kandsid ka printsid ja printsessid.
Uusajal on aadlikroon taandunud heraldiliseks vapiehteks. Poola aadli vappidel on aadlikroon kohustuslik.
Laiemas mõttes kuuluvad aadlikroonide hulka seisusekroonid:
Lionel Richie
pisi|Lionel Richie Lionel Brockman Richie juunior (sündinud 20. juunil 1949) on Grammy auhinnaga pärjatud USA R&B ja soulilaulja, helilooja, plaadiprodutsent ja näitleja. Kokku on maailmas müüdud üle 100 miljoni tema plaadi.
Elulugu
Sündinud Tuskegees Alabama osariigis, kasvas Richie üles Tuskegee Instituudi ülikoolilinnakus. Tema vanaisa maja asus otse instituudi presidendi kodu vastas. Pisut hiljem kolis kogu pere Illinoisi osariiki, kus ta lõpetas Joliet Townshipi kooli. Joliet's sai poisist hea tennisist ning kui ta hiljem tagasi Tuskegeesse läks ning sealses ülikoolis majandust õppis, jätkas ta sealgi tennisemängu.
Tuskegee tudengina alustas ta 1960. aastate keskel ka R&B lauljana. 1968. aastal sai Richiest esilaulja ja saksofonimängija bändis The Commodores. Samal aastal allkirjastati plaadileping firmaga Atlantic Records, kuid järgmine plaat salvestati juba firmaga Motown Records, kusjuures neid esitleti sageli kui Jackson 5 soojendusbändi või mantlipärijaid. Ajapikku kujunes The Commodoresist üks populaarsemaid soulibände Ameerikas 1970. aastail. Nende esimesed albumid on tantsulise rütmiga ja pisut funkilikud (näiteks laulud "Brick House" ja "Machine Gun"). Ometi said aja jooksul populaarsemaks just Richie enda kirjutatud, romantilisema alatooniga ballaadid, nagu "Three Times A Lady" ja "Still".
Oma meeldiva lauluhääle tõttu tõusis ta peagi bändis enim tähelepanu saavaks liikmeks ja selle liidriks. 1970. aastate lõpul hakkas ta saama laulutellimusi ka teistelt lauljatelt. Nii kirjutas ta oma sõbrale Kenny Rogersile loo "Lady", mis 1980. aastal sai edetabeli hitiks nr 1, ning järgmisel aastal hakkas juba Rogersi plaadi "Share Your Love" produtsendiks. 1981. aastal laulis Richie sisse ka oma kuulsa dueti Diana Rossiga, kus nad esitavad koos filmimuusikahitti "Endless Love". Lugu anti välja iseseisva singlina ning see tõusis peagi nii Suurbritannia kui ka Ameerika poplugude edetabelite etteotsa ning samuti on see jäänud läbi aegade üheks tuntumaks Motowni plaadifirma hittlooks.
1983. aastal andis ta välja albumi "Can't Slow Down" ning tõusis sellega maailma esmaklassiliste superstaaride hulka. Album võitis samal aastal kaks Grammy auhinda, sh aasta albumi tiitli. Sellelt albumilt pärineb järjekordne edetabelihitt "All Night Long", Kariibi mere hõnguline tantsulugu, mis pälvis tähelepanu ka särava video tõttu, mille autoriks on Monkee, Michael Nesmith.
Järgnes veel terve rida edetabelite esikümne lugusid, tuntuim neist ehk 1984. aastast pärinev "Hello", sentimentaalne armastuslaul, mis näitas, kui kaugele on Richie jäänud oma kunagistest R&B juurtest. Kriitikud nimetasid teda "mustanahaliseks Barry Manilow'ks" ning Richie edu jätkus. Ta kirjutas kauni laulu "Say You, Say Me" filmile "White Nights" ning võitis selle eest Oscari. Samuti tegi ta koostööd Michael Jacksoniga ning kirjutas temaga kahasse laulu "We Are The World", mis oli mõeldud heategevusürituse "USA for Africa" tarbeks.
Kahe popstaari koostöö sai hiljuti ka uuendatud, kui Richie osales Jacksoni uue albumi "Release" (2007) tarvis ühe loo kirjutamisel. Richie ise on selle laulu kohta, mille pealkiri on "The Whole World Over", öelnud: "See on väga eriline lugu... see läheb südamesse ning jääb kogu päevaks saatma."
John Denver
Tema esinejanimi pärineb tema lemmikosariigi – Colorado pealinna Denveri nimest, mille ta võttis endale Randy Sparksi soovitusel, kui too ütles, et tema sünninime – Deutschendorf – oleks väga keeruline plakatitele paigutada.
Denverile meeldis peale laulmise väga ka lennata. 1974. aastal ostis ta Learjeti eralennuki, millega ta ise lendas kontsertidele. Ta kogus ka vanu biplaane, ning 1997. aastal ostis ta Long-EZ kokkupandava eksperimentaallennuki. 12. oktoobril 1997 hukkus ta samas lennukis, kui see Californias Pacific Grove'i lähedal kukkus Monterey lahte. Lennuõnnetuses sai ta nii raskelt vigastada, et tema surnukeha suudeti tuvastada vaid sõrmejälgede läbi. Olles Colorados vägagi populaarne, käskis osariigi toonane kuberner Roy Romer tema surmast kuuldes Colorado osariigilipud langetada poolde masti. Matusetalitus toimus 17. oktoobril Colorados Denveri äärelinna Aurora presbüterlikus kirikus, misjärel tema põrm tuhastati ning tuhk puistati Kaljumäestikku.
Pāmbani saar
Pāmban (ka Rāmeswaram) on saar Mannari lahe ja Palki väina vahel, osa Aadama Sillast.
Saare pindala on umbes 60 ruutkilomeetrit. Saar on madal, kõrgus umbes 10 meetrit. Kuulub Indiale. Saar on püha, seal asub Ramanathaswamy tempel.
Tähtsamad asulad on Pāmban ja Rāmeswaram.
Rootsi lipp
pisi|[[Pilt:FIAV 110110.svg|20px Rootsi riigi- ja rahvuslipp. Proportsioonid 5:8 (5:2:9 horisontaalselt ja 4:2:4 vertikaalselt)]] pisi|Rootsi lipp sinise taeva taustal pisi Rootsi lipp on Rootsi Kuningriigi riigilipp.
Lipul on sinisel taustal kollane Skandinaavia rist, mille püsttriip on lipuvarda poolel.
Lipp on inspireeritud Taani lipust. Arvatakse, et värvid pärinevad Rootsi vapi värvidest. Värvid on Rootsi värvidena kasutusel hiljemalt kuningas Magnus Aidaluku kuninglikust vapist (1275).
Lipp seadustati uuesti riigilipuna 22. juunil 1906.
Tõlgendus
Lipu värvid sümboliseerivad selget sinitaevast ja päikesekiiri.
Kirjeldus
Rootsi lipuseaduse (SFS 1982:269) järgi on lipu kõrguse ja pikkuse suhe 10/16. Lipuvarda poolse (sisemise) sinise välja kõrguse ja pikkuse suhe on 4/5, välisel sinisel väljal aga 4/9. Risti triipude laius on pool sinise välja kõrgusest.
Lipu värvid on täpsemalt määratletud määrusega SFS 1983:826. Värvisüsteemi NCS järgi on kollase värvi toon NCS 0580-Y10R ja sinise värvi toon NCS 4055-R95B. Pantone värvisüsteemi järgi on kollase toon PMS 116 C (läikiv paber) ja 109 U (mitteläikiv paber) ja sinise toon PMS 301 C ja U (vastavalt läikiv ja mitteläikiv paber). CMYK värvimudeli järgi on kollase toon Ec 100% kollane, 20% magenta (Ec. X200), sinise toon Ec 10% kollane, 50% magenta, 100% tsüaan (Ec. 15X0). Lähendused veebivärvides on #FFB200 ja #005B99.
Lipupäevad
Rootsis on lipupäevad reglementeeritud üldiste lipupäevade määrusega (SFS 1982:270).
Rootsi lipupäevad on järgmised:
Lipupäevadel heisatakse Rootsi lipp kõigile avalikele lipuvarrastele ja avalikele hoonetele. Eraisikutel on lipu heiskamine küll väga soovitatav, kuid selle tegematajätmine ei ole karistatav.
Euroopa päev 9. mai ei ole ametlik Rootsi lipupäev, kuid sel päeval heisatakse avalikele lipuvarrastele ja avalikele hoonetele Rootsi lipp kõrvuti Euroopa Liidu lipuga.
Lipu suurus
Lipu soovitatav laius lipumastis on neljandik masti kõrgusest. Väga kõrges mastis võib lipp olla suhteliselt väiksem. Lipu soovitatav laius hoone küljes oleval lipuvardal on üks kolmandik varda pikkusest.